*Հավելված*

ՀՀ Սյունիքի մարզի Սիսիան համայնքի   
ավագանու 2023թ. դեկտեմբերի 26-ի   
թիվ 103-Ա որոշման

**Կ Ա Ն Ո Ն Ա Դ Ր ՈՒ Թ Յ ՈՒ Ն**

***(ՓՈՓՈԽՈՒԹՅՈՒՆ)***

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ***

***ՍԻՍԻԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄ» ՀԱՄԱՅՆՔԱՅԻՆ ԿԱՌԱՎԱՐՉԱԿԱՆ ՀԻՄՆԱՐԿԻ***

ՀՀ Սյունիքի մարզ   
Ք. Սիսիան 2023թ.

«Հայաստանի Հանրապետության Սյունիքի մարզի Սիսիանի համայնքապետարանի աշխատակազմ» համայնքային կառավարչական հիմնարկի կանոնադրության մեջ կատարել փոփոխություններ՝

1. Կանոնադրության 2-րդ կետի գործողությունը դադարեցնել:
2. Կանոնադրության 25-րդ կետի գործողությունը դադարեցնել:
3. Կանոնադրության 24-րդ կետը շարադրել նոր խմբագրությամբ՝

«24․ Համայնքի ղեկավարի մամուլի քարտուղարը՝

* 1. համայնքի ղեկավարի պաշտոնական տեսակետները ներկայացնում է տեղեկատվության միջոցներին,
  2. անցկացնում է ասուլիսներ և ճեպազրույցներ,
  3. իր գործունեության ծրագրման և իրականացման վերաբերյալ առաջարկություններ ու վերլուծություններ է ներկայացնում համայնքի ղեկավարին և համայնքի ղեկավարի հետ համաձայնեցնելուց հետո հետևում դրանց իրականացմանը,
  4. կազմակերպում է համայնքի ղեկավարի հարցազրույցները, ասուլիսները և հանդիպումները մամուլի և զանգվածային լրատվության մյուս միջոցների ներկայացուցիչների հետ,
  5. համայնքի ղեկավարի հանձնարարությամբ հանդես է գալիս հայտարարություններով, պարզաբանումներով, հերքումներով,
  6. իրականացնում է համայնքի ղեկավարի ելույթների և նամակների, ինչպես նաև նրա  անունից նախապատրաստվող այլ փաստաթղթերի նախապատրաստումը,
  7. իրականացնում է տեղեկատվական-խորհրդատվական, վերլուծական աշխատանքներ,
  8. կատարում է համայնքի ղեկավարի կողմից տրված այլ հանձնարարականներ:»

1. Կանոնադրության 21-րդ կետից հանել «ռեֆերենտ» բառը:

Սույն փոփոխությունը հանդիսանում է «Հայաստանի Հանրապետության Սյունիքի մարզի Սիսիանի համայնքապետարանի աշխատակազմ» համայնքային կառավարչական հիմնարկի կազմակերպության 21.04.2023թ. գրանցված կանոնադրության բաղկացուցիչ մասը: